Agenda for Cyngor on Dydd Mercher, 23ain Mai, 2018, 4.00 pm - CBSW
Dydd Mercher, 23ain Mai, 2018 4.00 pm
Penderfyniadau wedi eu hargraffu PDF 114 KB
Cyflwynwyd ymddiheuriadau am absennol ar ran y Cynghorwyr I David Bithell MBE, T Alan Edwards, R Alun Jenkins, Ronnie Prince, Paul Rogers, Nigel Williams a Phil Wynn.
Croesawodd y Maer newydd bawb i'r cyfarfod gan ddweud ei fod yn edrych ymlaen at y deuddeg mis nesaf.
Dywedodd y Maer fod dau Gynghorydd, Rondo Roberts a David Maddocks wedi cael profedigaethau teuluol yn ddiweddar a gofynnodd i bawb yn bresennol ymuno ag ef mewn munud o dawelwch.
Hysbysodd y Maer yr Aelodau fod ei ymweliad dinesig i'r Eglwys yn digwydd ar ddydd Sul, 24 Mehefin yn Eglwys Blwyf San Silyn.
Yn olaf, cymerodd y Maer y cyfle i ddiolch ar ran y Cyngor, y Cynghorydd John Pritchard a'i wraig Ann am eu hamser fel Maer a Maeres Bwrdeistref Sirol Wrecsam. Talodd yr Arweinydd a'r Arweinwyr Grŵp deyrnged i'r Maer wedi ymddeol gan gyfeirio yn arbennig at y ffaith ei fod, yn anghyffredin iawn, wedi cyflawni'r rôl am ddwy flynedd yn olynol. Roedd yr Aelodau yn cydnabod ei fod wedi cyflawni ei rôl hyd eithaf ei allu a gwnaed gyfeiriad i nifer o rinweddau personol yr oedd hefyd wedi gallu eu harddangos yn ystod ei amser yn y Swydd.
Cadarnhau Cofnodion y Cyfarfod a gynhaliwyd ar 28 Mawrth 2018 fel cofnod cywir
PENDERFYNWYD – Cadarnhau bod Cofnodion cyfarfod y Cyngor Bwrdeistref Sirol a gynhaliwyd ar 28 Mawrth 2018 yn gofnod cywir.
PENDERFYNWYD - Bod Cofnodion cyfarfod y Cyngor Bwrdeistref Sirol a gynhaliwyd ar 28 Mawrth 2018 yn gofnod cywir.
Cofnodion y Bwrdd Gweithredol a'r Pwyllgorau PDF 32 KB
Bwrdd Gweithredol – 13 Mawrth – 10 Ebrill 2018
Pwyllgor Craffu Cwsmeriaid, Perfformiad, Adnoddau a'r Drefn Lywodraethol – 28 Mawrth 2018
Pwyllgor Craffu Cyflogaeth, Busnes a Buddsoddi – 7 Mawrth 2018
Pwyllgor Craffu Cartrefi a'r Amgylchedd – 11 Ebrill 2018
Pwyllgor Craffu Diogelu, Cymunedau a Lles – 21 Mawrth 2018
Pwyllgor Archwilio - 26 Mawrth 2018
Pwyllgor Trwyddedu Amgylcheddol – 26 Chwefror – 23 Ebrill 2018
Pwyllgor Cynllunio – 5 Mawrth – 1 Mai 2018
Rhybudd o Gynnig PDF 48 KB
I ystyried y Rhybudd o Gynnig canlynol a dderbyniwyd gan Gynghorwyr
Dana Davies, Brian Cameron, Paul Jones, Malcolm King OBE a Graham Rogers.
Ystyriodd yr Aelodau Rybudd o Gynnig yn y termau canlynol a gynigwyd gan y Cynghorydd Dana Davies ac a eiliwyd gan y Cynghorydd Kevin Hughes:
"Galwn ar y Cyngor hwn i gefnogi ein Gwasanaeth Cyngor Ar Bopeth drwy ddarparu grant o £50,000 yn y flwyddyn ariannol hon i osgoi'r gwasanaeth rhag cau ac yn dilyn adolygiad, cyn diwedd y flwyddyn ariannol bresennol o anghenion hyfywedd CAB Wrecsam ar gyfer y flwyddyn ddilynol".
PENDERFYNWYD – Bod y cynnig yn gofyn i'r Cyngor gymeradwyo darparu grant o £50,000 i'r Gwasanaeth Cyngor ar Bopeth yn y flwyddyn ariannol hon i'w atal rhag cau, ac yna cynnal adolygiad, cyn diwedd y flwyddyn ariannol bresennol o anghenion hyfywedd Swyddfa Cyngor ar Bopeth Wrecsam ar gyfer y flwyddyn nesaf, yn cael ei gyfeirio at y Bwrdd Gweithredol i'w ystyried ac i adrodd yn ôl.
Yn unol â Rheol Sefydlog 7(4).
Cynllun y Cyngor 2018-22 PDF 108 KB
EIA Sumary , eitem 14. PDF 11 KB
Atodiad A , eitem 14. PDF 8 MB
Atodiad B , eitem 14. PDF 199 KB
PENDERFYNWYD - Cymeradwyo Cynllun y Cyngor 2018-22 arfaethedig a'r dangosyddion canlyniadau, targedau cysylltiedig a'r gweithgarwch gwella a nodir ynddo.
Adolygu blaenoriaethau'r Cyngor a nodi amcanion lles y Cyngor fel sy'n ofynnol yn Neddf Llesiant Cenedlaethau'r Dyfodol (Cymru) 2015.
Cyflwynodd yr Aelod Arweiniol ar gyfer Trefniadaeth - Cyllid, Perfformiad Iechyd a Diogelwch a Llywodraethu adroddiad (CLF/03/18) yn gofyn am gymeradwyaeth Aelodau ar Gynllun arfaethedig y Cyngor 2018 - 22 ac ar gyfer y dangosyddion canlyniadau, targedau a gweithgarwch gwella a nodir ynddo.
PENDERFYNWYD - Bod y Cynghorydd Mark Pritchard i'w benodi yn Arweinydd y Cyngor/Gadeirydd y Bwrdd Gweithredol ar gyfer y flwyddyn i ddod.
PENDERFYNWYD - Bod y Cynghorydd Hugh Jones i'w ethol yn Ddirprwy Arweinydd/Is-gadeirydd y Bwrdd Gweithredol ar gyfer y flwyddyn i ddod.
Penodi Aelodau i'r Bwrdd Gweithredol, Pwyllgorau, Pwyllgorau Craffu a Phaneli Amrywiol PDF 116 KB
Diogelwch a Llywodraethu adroddiad (HCCS/09/18) yn gofyn i Aelodau
ystyried penodiadau i'r Bwrdd Gweithredol, Pwyllgorau, Pwyllgorau Craffu a
Phaneli amrywiol a sefydlwyd gan y Cyngor fel rhan o'i Gyfansoddiad.
(i) Penodi'r aelodau a ganlyn i'r Bwrdd Gweithredol:-
BWRDD GWEITHREDOL (10 AELOD)
Cynghorydd Andrew Atkinson
Cynghorydd Hugh Jones
Cynghorydd William Baldwin
Cynghorydd David Kelly
Cynghorydd David A Bithell
Cynghorydd Terry Evans
Cynghorydd Mark Pritchard
Cynghorydd D J Griffiths
Cynghorydd Phil Wynn
(ii) Bod maint a chydbwysedd gwleidyddol y Pwyllgorau Sefydlog a'r Pwyllgorau Craffu yn cael eu cytuno a bod yr Aelodau a ganlyn yn cael eu penodi i weithredu dymuniadau'r Grwpiau Gwleidyddol perthnasol y mae seddi wedi'u dyrannu iddynt ac i'r seddi hynny a ddyrannwyd i Aelodau heb eu Halinio.
Cynghorydd Trevor Bates
Cynghorydd John McCusker
Llafur (2 sedd)
Cynghorydd Paul Roberts
Cynghorydd Rodney Skelland
Annibynnol Wrecsam (2 sedd)
Cynghorydd Rondo Roberts
Cynghorydd Ronnie Prince
Grŵp Annibynnol (6 sedd)
Cynghorydd Michael Dixon
Cynghorydd Paul Pemberton
Cynghorydd David Maddocks
Cynghorydd Paul Jones
Cynghorydd Graham Rogers
Cynghorydd Adrienne Jeorrett
Cynghorydd M G Morris
Cynghorydd Paul Rogers
Cynghorydd Tina Mannering
Cynghorydd John Pritchard
Cynghorydd John Phillips
Plaid Cymru (1 aelod)
Dywedodd y Democratiaid Rhyddfrydol nad oeddynt eisiau eu sedd ar y Pwyllgor Cynllunio. Cafodd y sedd wag ei chynnig i bawb a chafodd y Cynghorydd Gwenfair Jones (Plaid Cymru) ei phenodi i'r sedd.
Cynghorydd T Alan Edwards
Cynghorydd Brian Cameron
Cynghorydd Derek Wright
Cynghorydd Krista Childs
Cynghorydd Beverly Parry-Jones
Cynghorydd Rob Walsh
Cynghorydd Mike Davies
Cynghorydd Barrie Warburton
Cynghorydd M C King, OBE
Cynghorydd Beverley Parry-Jones
Grŵp Annibynnol Wrecsam ... gweler testun y cofnodion llawn ar gyfer yr eitem 17.
Ymateb i Ymgynghoriad Llywodraeth Cymru - Cryfhau Llywodraeth Leol : Darparu ar gyfer Bobl Leol PDF 145 KB
I ystyried yr ymateb gan Gyngor Bwrdeistref Sirol Wrecsam.
Cyflwynwyd adroddiad (CE/05/2018) yn gofyn i'r Cyngor ystyried yr ymateb arfaethedig i Ddogfen Ymgynghori Papur Gwyrdd Llywodraeth Cymru – Cryfhau Llywodraeth Leol: Cyflawni dros Bobl Leol a gyhoeddwyd ar 20 Mawrth 2014, fel yr argymhellir gan y Gweithgor Democratiaeth a Diwygio Llywodraeth Leol Yng Nghymru.
(i) Y dylai'r Cyngor gymeradwyo'r ymateb a argymhellwyd gan y Gweithgor Democratiaeth ac Ad-drefnu Llywodraeth Leol yng Nghymru i'r ddogfen ymgynghori: 'Cryfhau Llywodraeth Leol: Cyflawn Dros Ein Pobl' fel a nodir yn yr adroddiad (CE/05/2018).
(ii) Y dylai'r Cyngor gymeradwyo'r ymateb ffurfiol i Lywodraeth Cymru o ran y ddogfen ymgynghori: 'Cryfhau Llywodraeth Leol: Cyflawn Dros Ein Pobl' fel a nodir yn yr adroddiad (CE/05/2018).
Galluogi Cyngor Bwrdeistref Sirol Wrecsam i ymateb yn ffurfiol i Ddogfen Ymgynghori Llywodraeth Cymru, 'Cryfhau Llywodraeth Leol: Cyflawni Dros Ein Pobl'.
Cynllun Lles Bwrdd Gwasanaethau Cyhoeddus Wrecsam PDF 183 KB
I ystyried adroddiad yr Aelod Arweiniol Pobl – Cymunedau, Partneriaethau, Gwarchod y Cyhoedd a Diogelwch Cymunedau.
Atodiad 1 , eitem 19. PDF 10 MB
Atodiad 2 , eitem 19. PDF 39 KB
Cyflwynodd Aelod Arweiniol Pobl – Cymunedau, Partneriaethau, Gwarchod y Cyhoedd a Diogelwch Cymunedol adroddiad (CE/02/18) yn gofyn i'r Cyngor gymeradwyo cynllun lles 2018 – 2023 Bwrdd Gwasanaeth Cyhoeddus Wrecsam.
PENDERFYNWYD - Y dylai'r Cyngor gymeradwyo cynllun lles Bwrdd Gwasanaethau Cyhoeddus Wrecsam, 2018 i 2023 fel a nodir yn yr adroddiad (CE/02/18).
Er mwyn galluogi BGC Wrecsam a CBSW i ddiwallu gofynion canllawiau statudol Llywodraeth Cymru "SPSF3: Rôl Gyfunol (Byrddau Gwasanaethau Cyhoeddus) Rhannu Pwrpas: Rhannu Dyfodol, canllawiau Statudol ar Ddeddf Llesiant Cenedlaethau'r Dyfodol (Cymru) 2015" mae angen cymeradwyaeth gan y Cyngor er mwyn cyhoeddi'r cynllun lles erbyn mis Mai 2018.
Ystyried anrhydedd dinesig i RAF Cymru PDF 82 KB
I ystyried adroddiad Cefnogwr y Lluoedd Arfog
Cyflwynodd Cefnogwr y Lluoedd Arfog adroddiad (HCCS/33/18) yn caniatáu'r Cyngor i ystyried dyrannu Rhyddid Anrhydeddus y Fwrdeistref Sirol i Lu Awyr Brenhinol Cymru.
Cynigwyd ac eiliwyd diwygiad i ddileu argymhellion 3.1 a 3.2 wedi'u cynnwys yn yr adroddiad a'u newid gyda'r geiriad canlynol:
"Bod y cyngor yn rhoi £1000 i wario ar yr orymdaith i helpu cyn-weithwyr y gwasanaeth i ddod oddi ar y strydoedd".
O'i roi i bleidlais, collwyd y diwygiad.
Wrth gyfeirio at y £1,000 y crybwyllir yn y diwygiad, pwysleisiodd Cefnogwr y Lluoedd Arfog nad oedd unrhyw gostiadau wedi'u darparu ar gyfer yr orymdaith arfaethedig ac y byddai'r rhain yn cael eu cadarnhau yn y dyfodol agos.
(i) Y dylai'r Cyngor wahodd RAF Cymru i dderbyn Rhyddid Anrhydeddus y Fwrdeistref Sirol.
(ii) Yn amodol ar RAF Cymru yn derbyn y cynnig y cyfeirir ato ym mharagraff 3.1 yr adroddiad (HCCS/33/18), bod trafodaethau pellach yn cael eu cynnal gyda RAF Cymru gyda bwriad i'r Cyngor drefnu Seremoni Ryddid ffurfiol at y diben hwn ym mis Awst/Medi 2018 i gyd-daro â Chanmlwyddiant y Llu Awyr Brenhinol.
Rhoi cydnabyddiaeth ffurfiol i gyfraniad RAF Cymru i'r Fwrdeistref Sirol a'u
perthynas gyda'r Awdurdod a phobl Wrecsam a chynnal yr ymrwymiadau a
wnaed yng Nghyfamod Cymunedol y Lluoedd Arfog a lofnodwyd gan CBSW
ym mis Ebrill 2013.
Calendr o Gyfarfodydd 2018/2019 PDF 129 KB
Cyflwynodd Aelod Arweiniol Trefniadaeth - Cyllid, Perfformiad, Iechyd a Diogelwch a Llywodraethu adroddiad (HCCS/08/18) yn gofyn i Aelodau gymeradwyo calendr o gyfarfodydd i'r Cyngor, Bwrdd Gweithredol, Craffu a Phwyllgorau Sefydlog yn 2018/19.
Mewn ymateb i gais gan Aelod fe awgrymodd yr Arweinydd fod Pwyllgor Gwasanaethau Democrataidd yn adolygu'r calendr o gyfarfodydd ac yn ystyried gwelliannau ar gyfer blwyddyn y cyngor nesaf yn enwedig mewn perthynas i amseroedd y cyfarfodydd.
PENDERFYNWYD – Cytuno'r calendr blynyddol arfaethedig o gyfarfodydd ar gyfer y Cyngor, y Bwrdd Gweithredol, Pwyllgorau Craffu a Sefydlog yn 2018/19 gan gynnwys Gweithdai Pob Aelod a Datblygiad Aelodau, fel sydd ynghlwm wrth atodiad 1 yr adroddiad HCCS/08/18.
Cymeradwyo'r calendr blynyddol o gyfarfodydd ar gyfer 2018/2019.
Eitem 19 ar y Rhaglen - Nid i'w gyhoeddi yn rhinwedd Paragraff 12 o Ran 4 Atodlen 12A Deddf Llywodraeth Leol 1972 (fel y'i diwygiwyd). Mae'r Swyddog Priodol wedi penderfynu y dylai paragraff 12 fod yn gymwys wrth ystyried yr adroddiad hwn. Ei farn o ran prawf lles y cyhoedd oedd y byddai gwneud y wybodaeth hon yn gyhoeddus yn datgelu data personol yn ymwneud ag unigolyn, ac yn groes i egwyddorion y Ddeddf Diogelu Data. Oherwydd hyn a gan nad oedd yn ymddangos bod lles cyhoeddus llethol o blaid datgelu gwybodaeth bersonol, roedd o'r farn bod lles y cyhoedd wrth gadw'r eithriad yn drech na lles y cyhoedd wrth ddatgelu'r wybodaeth.
PENDERFYNWYD – Gwahardd y wasg a'r cyhoedd o'r Cyfarfod, tra bod yr eitem a ganlyn yn cael ei hystyried, oherwydd ei bod yn debygol, pe baent yn bresennol, y byddai'r wybodaeth sydd wedi'i heithrio yn cael ei datgelu iddynt fel y'i diffinnir ym Mharagraff 12 o Ran 4 o Atodlen 12A o Ddeddf Llywodraeth Leol 1972 (fel y'i diwygiwyd).
Ystyried adroddiad Cadeirydd y Pwyllgor Penodiadau
Cyflwynodd Cadeirydd y Pwyllgor Penodiadau adroddiad (CE/06/18) yn gofyn i Aelodau gymeradwyo penodi'r ymgeisydd o ddewis ar gyfer y swydd Prif Weithredwr sydd wedi'i argymell gan y Pwyllgor Penodiadau.
(i) Y dylai'r Cyngor gymeradwyo argymhelliad y Pwyllgor Penodiadau fel a nodir ym mharagraff 3.1 yr adroddiad CE/06/18 ;
(ii) Y dylid awdurdodi'r Prif Weithredwr Dros Dro i gytuno ar ddyddiad dechrau sy'n gyfleus i bawb a chytuno ar unrhyw delerau ac amodau manwl sydd yng nghwmpas ein polisïau, telerau ac amodau cyffredinol y Cydgyngor Trafod Telerau a chyfraddau Tâl Uwch Swyddogion fel a gymeradwywyd gan y Cyngor yn ei gyfarfod ar 21 Chwefror 2018.
(i) Er mwyn sicrhau bod gan y Cyngor drefniadau arweinyddiaeth a llywodraethu cadarn ar waith gyda digon o uwch reolaeth, sy'n cynnwys atebolrwyddau clir er mwyn parhau i lywio'r gwaith o ail siapio gwaith y Cyngor yn ystod cyfnod o bwysau ariannol sylweddol.
(ii) I gyflawni dyletswydd gyfreithiol y Cyngor i benodi i'r rolau statudol a swyddog priodol a gynhwysir yng Nghyfansoddiad y Cyngor.